કેજરીવાલે કુમાર વિશ્વાસને રાજસ્થાનના ઈનચાર્જ પદેથી હટાવ્યા
નવગુજરાત સમય | Publish Date: Apr 11 2018 11:15PM
વિશ્વાસ અને કેજરીવાલ વચ્ચેનો ખટરાગ ફરી બહાર આવ્યો
આમ આદમી પાર્ટીએ પક્ષના નેતા કુમાર વિશ્વાસને રાજસ્થાન યુનિટના ઈનચાર્જપદેથી બુધવારે હટાવી દીધા છે. તેમના સ્થાને દીપક બાજપાઈને જવાબદારી સોંપાઈ છે. પક્ષને મજબૂત કરવાના હેતુથી આ નિર્ણય લેવાયો હોવાનું કહેવાયું છે.
વિશ્વાસની હકાલપટ્ટીથી ફરી કેજરીવાલ અને વિશ્વાસ વચ્ચેનો ખટરાગ બહાર આવ્યો છે. પક્ષમાં બન્ને નેતાઓના સમર્થકોએ આ નિર્ણયની તરફેણમાં અને વિરુદ્ધમાં તેમનાં નિવેદનો કર્યા છે. કેજરીવાલના સમર્થકો વિશ્વાસને પક્ષમાં બળવાખોર કહી રહ્યા છે, જ્યારે વિશ્વાસના સમર્થકો કેજરીવાલને સરમુખત્યાર કહી રહ્યા છે.
આપના નેતા અને પત્રકાર આશુતોષે કહ્યું હતું કે બાજપાઈ રાજસ્થાનમાં આમ આદમી પાર્ટીને મજબૂત કરવાનું કામ કરશે, ચૂંટણીની રણનીતિ ઘડશે અને ઉમેદવારોની યાદી તૈયાર કરશે. પક્ષ પૂરી તાકાતથી ચૂંટણી લડશે તેમ તેમણે કહ્યું હતું.